Normat Tursunov. Normat Tulkunovich Tursunov – Oʻzbekiston Respublikasi Oliy Majlisi Senatining Budjet va iqtisodiy islohotlar masalalari qoʻmitasi raisi boʻlib ishlagan. 8-noyabr 2021-yilda Normat Tursunov Navoiy viloyati hokimi vazifasini bajaruvchi etib tayinlangan. Biografiyasi. Normat Tursunov 1994—2010-yillarda Toshkent shahar davlat soliq boshqarmasida turli lavozimlarda, 2010—2015-yillarda Jizzax viloyati davlat soliq boshqarmasi boshligʻining oʻrinbosari, 2015—2017-yillarda Navoiy viloyati davlat soliq boshqarmasi boshligʻi, 2017—2018-yillarda Oʻzbekiston Respublikasi davlat soliq qoʻmitasi raisining oʻrinbosari 2018—2021-yillarda Toshkent shahar davlat soliq boshqarmasi boshligʻi lavozimlarida mehnat faoliyatini olib borgan. 2021-yildan – Navoiy viloyati hokimi. Mukofotlari. 2024-yil 24-avgustda Doʻstlik ordeni bilan mukofotlangan.